Rikunarita-ORG/Wikinium huggingface dataset:
# 1932 m. žiemos olimpinės žaidynės

|  |
| --- |
| **III Olimpinės žiemos žaidynės** |
|  |
| **Sostinė** | Leik-Plesidas () |
| **Valstybių skaičius** | 17 |
| **Sportininkų skaičius** | 252 |
| **Rungčių kiekis** | 14 (7 sporto šakose) |
| **Atidarymo ceremonija** | 1932 m. vasario 4 d. |
| **Uždarymo ceremonija** | 1932 m. vasario 15 d. |
| **Atidarytomis paskelbė** | Franklin Roosevelt |

**1932 m. žiemos olimpinės žaidynės** buvo III žiemos olimpinės žaidynės, kurios vyko Leik Plesido miestelyje JAV 1932 m. vasario 4-15 dienomis.

## Rungtys

Šiose žaidynėse iš viso buvo surengtos 14 rungčių 7 sporto šakose.

* Bobslėjus
* Greitasis čiuožimas
* Šiaurės dvikovė
* Slidinėjimas
* Šuoliai su slidėmis
* Dailusis čiuožimas
* Ledo ritulys

Dar trys sporto šakos buvo parodomosios:

* Akmenslydis
* Lenktynės šunių kinkyniais
* Greitasis moterų čiuožimas

## Medalių lentelė

|  |  |  |  |  |  |
| --- | --- | --- | --- | --- | --- |
| **Vieta** | **Valstybė** | **Auksas** | **Sidabras** | **Bronza** | **Iš viso** |
| 1 |  JAV | 6 | 4 | 2 | 12 |
| 2 |  Norvegija | 3 | 4 | 3 | 10 |
| 3 |  Kanada | 1 | 1 | 5 | 7 |
| 4 |  Švedija | 1 | 2 | 0 | 3 |
| 5 |  Suomija | 1 | 1 | 1 | 3 |
| 6 |  Austrija | 1 | 1 | 0 | 2 |
| 7 |  Prancūzija | 1 | 0 | 0 | 1 |
| 8 |  Šveicarija | 0 | 1 | 0 | 1 |
| 9 |  Vokietija | 0 | 0 | 2 | 2 |
| 10 |  Vengrija | 0 | 0 | 1 | 1 |

## Nuorodos
# Bajangolo mongolų autonominė prefektūra

| Bajangolo mongolų autonominė prefektūra 巴音郭楞蒙古自治州 بايىنغولىن موڭغۇل ئاپتونوم ئوبلاستى Баянгол - монгол өөртөө засах тойрог |
| --- |
|  |
| Laiko juosta: (UTC+8) ------ vasaros: (UTC) |
|  |
| **Valstybė** |  Kinija |
| **Provincija** | Sindziangas |
| **Administracinis centras** | Korla |
| **Apskritys** | 1 |
| **Miestai-apskritys** | 8 |
|  |
| **Gyventojų** (2007) | 1 224 080 |
| **Plotas** | 470 954 km² |
| **Tankumas** (2007) | 2,6 žm./km² |
|  |
|  **Vikiteka** | Bajangolo mongolų autonominė prefektūraVikiteka |

**Bajangolo mongolų autonominė prefektūra** (kin. 巴音郭楞蒙古自治州, pinyin: *Bāyīnguōlèng Měnggǔ Zìzhìzhōu*, uig. بايىنغولىن موڭغۇل ئاپتونوم ئوبلاستى = *Börtala Mongghul Aptonom Oblasti*, mong. *Баянгол - монгол өөртөө засах тойрог*) – autonominė prefektūra Kinijos Liaudies Respublikoje, Sindziango uigūrų autonominės provincijos pietrytinėje dalyje. Tai didžiausias administracinis darinys Sindziange ir didžiausia autonominė prefektūra Kinijoje. Administracinis centras – Korla.

## Geografija

Didžiąją dalį prefektūros užima pusdykumės ir dykumos (Taklamakanas, Lobnoro dykuma). Pietinė dalis kalnuota, iškilę Altyntago, Kunluno kalnai. Šiaurinė dalis leidžiasi stepių užimtą į Tarimo baseiną. Teka Tarimas, Jarkendas, Čerčenas, Končedarja, plyti džiūstantis Lobnoro ežeras.

* Čigesingo budistų šventyklų griuvėsiai
* Bajangolo stepės
* Čerčeno turgus
* Tašidiano gyvenvietė

## Gyventojai

Tautinė sudėtis:

* haniai: 57,5 %
* uigūrai: 32,7 %
* hujai: 4,94 %
* mongolai: 4,12 %

## Administracinis suskirstymas

Bajangolo mongolų autonominės prefektūros sudėtyje yra 1 apskrities lygio miestas, 7 apskritys ir 1 autonominė apskritis.

|  |
| --- |
|  |
| # | Pavadinimas | Administracinis centras | Gyventojų sk. (2003 m.) | Plotas (km²) | Gyventojų tankis (/km²) |
| 1 | Korlos miestas | Korla | 420 000 | 7219 | 58 |
| 2 | Buguro apskritis | Luntajus | 100 000 | 14 185 | 7 |
| 3 | Lobnoro apskritis | Juli | 110 000 | 59 402 | 1,85 |
| 4 | Čarklyko apskritis | Čarklykas | 30 000 | 199222 | 0,15 |
| 5 | Čerčeno apskritis | Čerčenas | 60 000 | 138680 | 0,43 |
| 6 | Hedzingo apskritis | Hedzingas | 180 000 | 34984 | 5 |
| 7 | Hošudo apskritis | Tevilga | 70 000 | 12754 | 5 |
| 8 | Bagrašo apskritis | Bohu | 60 000 | 3597 | 17 |
| 9 | Janči hujų autonominė apskritis | Karašaras | 120 000 | 2429 | 49 |

|  |  |
| --- | --- |
|  **Sindziango administracinis suskirstymas** |  |
| **Autonominės prefektūros:** Ilio kazachų
**Prefektūros lygio miestai:** Karamajus | Urumčis
**Prefektūros:** Aksu | Altajus | Hotanas | Kašgaras | Kumulas | Tarbagatajus | Turfanas
**Autonominės prefektūros:** Bajangolo mongolų | Boro Talos mongolų | Čangdzi hujų | Kyzylsu kirgizų |
# Turkijos herbas

Turkijos emblema
Turkijos institucijų naudojama šalies emblema
Turkija neturi oficialaus savo valstybės herbo. Vietoj jo valstybės institucijos naudoja šalies emblemą. Jos forma yra ovali, o viduryje vaizduojamas pusmėnulis ir penkiakampė žvaigždė, kurie yra ir Turkijos vėliavoje, pakreipti vertikaliai. Aplink emblemą turkų kalba parašytas valstybės pavadinimas.

1925 m. Turkijos švietimo ministras iniciavo valstybės herbo konkursą, tačiau nugalėtojo pateiktas herbas nebuvo pasirinktas oficialiai ir iki šiol Turkijoje naudojama šalies emblema.

**Azijos valstybių herbai**

|  |
| --- |
|  |
| Afganistanas · Armėnija · Azerbaidžanas · Bahreinas · Bangladešas · Brunėjus · Butanas · Egiptas · Filipinai · Gruzija · Indija · Indonezija · Irakas · Iranas · Izraelis · Japonija · Jemenas · Jordanija · Jungtiniai Arabų Emyratai · Kambodža · Kataras · Kazachija · Kinija · Kipras · Kirgizija · Kuveitas · Laosas · Libanas · Malaizija · Maldyvai · Mianmaras · Mongolija · Nepalas · Omanas · Pakistanas · Pietų Korėja · Rusija · Rytų Timoras · Saudo Arabija · Singapūras · Sirija · Šiaurės Korėja · Šri Lanka · Tadžikija · Tailandas · Taivanas · Turkija · Turkmėnija · Uzbekija · Vietnamas
Honkongas · Makao
Abchazija · Kalnų Karabachas · Pietų Osetija · Turkų Kipras |
| **Valstybių atributika:** Valstybinių vėliavų galerija · Valstybiniai himnai · Herbai |

**Europos valstybių herbai**

|  |
| --- |
|
Airija · Albanija · Andora · Armėnija · Austrija · Azerbaidžanas · Baltarusija · Belgija · Bosnija ir Hercegovina · Bulgarija · Čekija · Danija · Didžioji Britanija (JK) · Estija · Graikija · Gruzija · Islandija · Ispanija · Italija · Juodkalnija · Kazachstanas · Kipras · Kroatija · Latvija · Lenkija · Lichtenšteinas · Lietuva · Liuksemburgas · Makedonija · Malta · Moldavija · Monakas · Norvegija · Nyderlandai · Portugalija · Prancūzija · Rumunija · Rusija · San Marinas · Serbija · Slovakija · Slovėnija · Suomija · Švedija · Šveicarija · Turkija · Ukraina · Vatikanas · Vengrija · Vokietija
 Alandai · Anglija · Džersis · Farerai · Gernsis · Gibraltaras · Krymas · Meno sala · Šiaurės Airija · Škotija · Velsas
Abchazija · Kalnų Karabachas · Kosovas · Padniestrė · Pietų Osetija · Šiaurės Kipras  |
| **Valstybių atributika:** Herbai · Valstybinių vėliavų galerija · Valstybiniai himnai |
# Iranėnai

**Iranėnai** – bendros kilmės tautos, kalbančios indoeuropiečių kalbų šeimos indoiranėnų kalbų grupės iranėnų pogrupio kalbomis. Šiuo metu iranėnų tautos gyvena Irano, Afganistano, Tadžikistano, Kurdistano, Pietų Osetijos teritorijose, iranėnų bendruomenių yra Uzbekistane, Pakistane, Turkijoje, Kryme, Irake, Sirijoje, Omane, Kinijoje, Azerbaidžane, Gruzijoje ir Rusijoje.

Termino *iranėnai* nereikėtų painioti su terminu *iraniečiai*, kuriuo vadinami tik Irano gyventojai.

Dauguma iranėnų yra musulmonai, nors yra išlikę ir zoroastrizmo atstovų.

## Iranėnų tautos

Iš gausesnių iranėnų tautų minėtinos:

* persai
* tadžikai
* kurdai
* puštūnai
* beludžiai
* osetinai

Išnykusios tautos – sarmatai, skitai ir kt.

## Šaltiniai
# Grožis

Paryžiaus katedros vitražas. Šviesa laikoma gražiausia iš Dievo manifestacijų
**Grožis** – asmens, objekto, vietovės, idėjos savybė, sukelianti subjektyvų estetinio malonumo, reikšmingumo, pasitenkinimo jausmą. Grožį nagrinėja estetika, sociologija, socialinė psichologija, kultūra. Visuomenėje yra iškeliami grožio etalonai, o pati grožio sąvoka dažnai iškeliama kaip siekiamybė.

Gražiais ar negražiais dalykais gali būti įvardinti tiek bet kokie materialūs daiktai, būtybės, tiek nematerialūs dalykai (idėjos, muzika, vaizdai, vidinės žmogaus savybės).

## Žmogaus grožis

Žmogaus grožis dažnai siejamas su jaunyste, seksualumu, elegancija, šarmu, grakštumu, sveikumu. Be to, grožis siejamas ir su asmens išvaizdos harmonija ir vidutiniškumu (arba koinofilija). Rengiami grožio konkursai kuriuose vertinamas dalyvių išorinis grožis (pvz., Mis Visata, Mis Pasaulis).

Vidinio grožio sąvoka naudojama apibūdinti teigiamas asmens savybes, kurios nėra pastebimos iš išorės, pavyzdžiui, jausmingumas, jautrumas, nuoširdumas, išmintis, kūrybiškumas.

Žmones, neatitinkantys grožio ir patrauklumo normų dažnai yra diskriminuojami, nuvertinami (žr. atrakcionizmas). Tačiau taip pat itin gražūs asmenys stereotipiškai vertinami kaip ne tokie protingi, susiduria su pavydu ir apkalbomis.

Vikižodynas
Vikicitatos
# Klasikinis liberalizmas

**Klasikinis liberalizmas** – politinė ideologija, išsivysčiusi XIX amžiuje Vakarų Europoje ir Amerikos žemyne. Ideologija idealizuoja ribotą valdžią ir asmens laisves, įskaitant tikėjimo laisvę, žodžio laisvę, spaudos laisvę, susirinkimų laisvę ir laisvąją rinką. Prie klasikinio liberalizmo ideologijos kūrimo prisidėjo Žanas Baptistas Sėjus, Tomas Maltusas, Davidas Rikardas. Ludwig von Mises, Friedrich Hayek ir kiti ekonomistai XX amžiuje atgaivino susidomėjimą klasikiniu liberalizmu.

Frazė „klasikinis liberalizmas” kartais taip pat naudojama kalbant apie visas liberalizmo formas, atsiradusias prieš XX amžių.

## Šaltiniai
# Lockheed Martin F-35 Lightning II

|  |
| --- |
| **Lockheed Martin F-35 Lightning II** |
|  |
|  |
|  |
| Tipas | naikintuvas |
| Gamintojas | Lockheed Martin |
| Kūrėjas | Lockheed Martin |
| Pirmas skrydis | 2006 m. gruodžio 15 d. |
| Pradėtas naudoti | 2015 liepos 31 d. |
| Būsena | naudojamas |
| Pagrindiniai naudotojai | JAV, Vokietija, Lenkija, Italija ir kt. (iš viso 17 šalių) |
| Pagaminta vnt. | 1 300+ (2026 m. sausio mėn.) |
| Prototipas | Lockheed Martin X-35 |

**Lockheed Martin F-35 Lightning II** – penktos kartos JAV karinių oro pajėgų *stealth* technologija paremtas, universalus naikintuvas. Pagrindinė jo paskirtis – oro erdvės užvaldymas ir šturmo palaikymas iš oro. Pagrindinis programos partneris yra „Lockheed Martin“, taip pat prisideda „Northrop Grumman“ ir „BAE Systems“ kompanijos. 2023 m. JAV naudojo tik du penktos kartos naikintuvus – F-35 ir F-22 Raptor.

F-35 Lightning II gaminamas trijų pagrindinių modifikacijų – įprasto tūpimo (F-35A), vertikalaus tūpimo bei kilimo (F-35B) ir pritaikyti kilti nuo lėktuvnešių (F-35C).

Naikintuvo programa kurti pradėta nuo Lockheed Martin X-35 prototipo. Programą didele dalimi finansuoja JAV pajėgos, tačiau prie jos prisideda ir pagrindiniai NATO partneriai, kaip JK, Australija, Kanada, Italija, Norvegija, Nyderlandai. Iš pradžių šie orlaiviai buvo pradėti ruošti ir Turkijai, tačiau šie planai buvo sustabdyti, kai Turkija iš Rusijos įsigijo zenitinių raketų sistemą S-400.

Pirmasis orlaivio skrydis įvyko 2006 m. gruodžio 15 d.

Pirmą kartą kovos veiksmuose šis naikintuvas buvo panaudotas Izraelio ginkluotųjų pajėgų 2018 m.

JAV planuoja iki 2044 m. įsigyti 2 456 tokius orlaivius ir jie sudarys didžiąją dalį oro pajėgų turimų naikintuvų. JAV ir NATO pajėgos tikisi šią programą naudoti iki 2070 m.

## Charakteristikos

|  |  |
| --- | --- |
| Tipas |  |
| Ekipažas | 1 pilotas |
| Keleivinės vietos |  |
| Ilgis | 15,7 m |
| Aukštis | 4,40 m |
| Sparnų mojis |  |
| Sparnų tipas | Strėlinis-deltinis |
| Sparnų kampas |  |
| Sparnų plotas | 43 m² |
| Tuščioji masė | 13 290 kg |
| Pilnoji masė | 22 471 kg |
| Maksimali masė | 29 900 kg |
| Variklis (-iai) | 1 turboreaktyvinis Pratt & Whitney F135-PW-100 |
| Traukos jėga | 125 kN |
| Kreiserinis greitis |  |
| Didžiausias greitis |  |
| Mach | 1,6 |
| Skrydžio lubos |  |
| Didžiausias aukštis | 15 000 m |
| Skrydžio nuotolis | 2 800 km |
| Kovinis skrydžio nuotolis | 1 239 km |
| Kilimo greitis |  |
| Kuro atsargos |  |
| krydžio trukmė |  |

## Galerija

*
*
*

## Šaltiniai
# Thomas Paine

| Tomas Peinas angl. *Thomas Paine* |
| --- |
|  |
| Gimė | 1737 m. sausio 29 d. Tetfordas, Jungtinė Karalystė |
| Mirė | 1801 m. birželio 8 d. (64 metai) Niujorkas, JAV |
|  |
| Veikla | Politikas, rašytojas ir visuomenės veikėjas |
| Parašas |
|  |

**Tomas Peinas** (angl. *Thomas Paine*, 1737 m. sausio 29 d. – 1801 m. birželio 8 d.) – Jungtinės Karalystės ir JAV politinis rašytojas, visuomenės ir politinis veikėjas. Vienas iš Jungtinių Valstijų Tėvų-Įkūrėjų.

## Biografija

T. Peinas gimė Tretforde (Norfolkas, JK). Tėvas – Džozefas Peinas (1708–1787) – ūkininkas, motina – Frances Pein (gimė 1697 m., mirties data nežinoma). Jo tėvas buvo kvakeris, o motina – anglikonė. Būdamas jaunas, T. Peinas gyveno skurdžiai. Jo žmona mirė gimdydama.

Būdamas 37-erių, paragintas B. Franklino, T. Peinas atvyko į Ameriką, ten leido laikraštį „Pensylvania Magazine“. 1776 m. jis paskelbė pamfletą „Sveikas protas“, kuris, Dž. Vašingtono teigimu, padarė perversmą Amerikos žmonių sąmonėje. Dalyvavo JAV nepriklausomybės kare.

Mirė 1801 m. birželio 8 d. Niujorke.

## Šaltiniai
# JAV rinkikų kolegija

Rinkikų, atstovaujančių valstijoms rinkikų kolegijoje skaičius
**Rinkikų kolegija** – JAV netiesioginių dviejų pakopų rinkimų sistema, kuria išrenkami du aukščiausi federaliniai pareigūnai – JAV prezidentas ir JAV viceprezidentas, vieninteliai JAV pareigūnai, renkami visą šalį apimančioje rinkimų apygardoje.

## Teisinis pagrindas

JAV prezidento ir viceprezidento rinkimai vyksta pagal 1787 m. JAV konstituciją, kuri įsigaliojo 1789 m. spalio mėn. Jos pataisos – JAV teisių bilis, priimtas 1789 m., įsigaliojo 1791 m., kitos 17 pataisų priimtos 1795–1992 m. Valstybės vadovas - prezidentas, kartu su viceprezidentu renkamas 4 metams, bet ne daugiau kaip 2 kadencijoms. Prezidentas renkamas netiesioginiais rinkimais pagal paprastos daugumos atstovavimo sistemą. Kandidatus į prezidentus iškelia politinės partijos savo suvažiavimuose prieš 4-6 mėn. iki rinkimų pradžios. Prezidentą tiesiogiai renka rinkikai, piliečių išrenkami kiekvienoje valstijoje iš politinių partijų pateiktų sąrašų pagal toje valstijoje į aukštuosius (Senatas) ir žemuosius (JAV Kongresas) parlamento rūmus renkamų deputatų skaičių. Kiekvienoje valstijoje visi rinkikų mandatai atitenka tai partijai, kurios sąrašas toje valstijoje gavo paprastą balsų daugumą. Tik Meinas (4 rinkikai) ir Nebraska (5 rinkikai) savo atstovus renka pagal proporcinę sistemą. Išrinktieji rinkikai pirmiausia balsuoja juos išrinkusios valstijos sostinėje, o vėliau susirenka Vašingtone ir balsuodami pagal valstijas renka prezidentą ir viceprezidentą.

Valstija turi teisę kontroliuoti, kaip balsuoja jos atstovai rinkikų kolegijoje, o 24 valstijose balsavimas kitaip, negu rinkimuose nusprendė valstijos rinkėjai, baudžiamas įstatymu. Tiesa, šių įstatymų taikyti nėra tekę.

## Kolegija

Atvejis, kai nesutampa rinkėjų ir rinkikų nuomonės
Kolegiją sudaro po du kiekvienos valstijos senatorius (iš viso 100), kurie renkami neatsižvelgiant į gyventojų skaičių visuotiniais tiesioginiais rinkimais 6 metams, o 1/3 jų perrenkami kas 2 metai, ir 435 Atstovų rūmų deputatai, renkami 2 metams visuotiniais tiesioginiais rinkimais kiekvienoje valstijoje maždaug proporcingai valstijos gyventojų skaičiui.

Daugiausia rinkikų atstovauja tankiausiai apgyvendintai Kalifornijai – 55, mažiausiai, po 3 rinkikus atstovaujamos Juta, Montana, Aliaska, Vermontas, Delaveras, Vajomingas ir Šiaurės Dakota.

## Ypatingi atvejai

Jeigu balsai rinkikų kolegijoje pasiskirsto po lygiai, prezidentą renka Atstovų rūmai iš trijų kandidatų. Toks atvejis pasitaikė 1800 m., kai buvo išrinktas Tomas Džefersonas ir 1824 m., kai, nors gavęs mažiau rinkėjų balsų, buvo išrinktas Džonas Kvinsis Adamsas.

1876 m. Ruterfordas Hajesas, 1888 m. Bendžaminas Harisonas, 2000 m. Džordžas Volkeris Bušas ir 2016 m. Donaldas Džonas Trampas tapo prezidentais gavę mažiau už konkurentus rinkėjų balsų, bet juos rėmė daugiau rinkikų iš mažųjų valstijų.

## Šaltiniai
# Alžyro ekonomika

Kviečių laukai, Gelma, Alžyras
**Alžyro ekonomika** yra vidutinio stiprumo, stipriai priklausoma nuo angliavandenilių (naftos ir gamtinių dujų) gavybos bei eksporto, kurie sudaro didžiąją dalį biudžeto pajamų ir eksporto. 2021 m. BVP siekė apie 168 mlrd. USD. Pagrindiniai sektoriai – naftos perdirbimas, pramonė, žemdirbystė (kviečiai, alyvuogės, datulės) bei gyvulininkystė.

## Pagrindiniai ūkio bruožai

* **Energetikos sektorius:** Pagrindinė pramonės šaka – naftos ir dujų gavyba (Hasi Mesaudo, Hasi Rmelio telkiniai).

* **BVP rodikliai:** 2021 m. duomenimis, BVP buvo 167,983 mlrd. USD (pagal perkamosios galios paritetą – 537,071 mlrd. USD), BVP dalis vienam gyventojui – 3765 USD (pagal PGP – 15 646 USD).

* **Žemės ūkis:** Sudaro 3/4 žemės ūkio produkcijos, pagrindinės kultūros – grūdinės kultūros (kviečiai, miežiai), vynuogininkystė, alyvuogės ir datulės.

* **Pramonė:** Be kuro gavybos, išvystyta maisto, metalo apdirbimo, cemento, tekstilės, chemijos pramonė.

* **Užsienio prekyba:** LR Užsienio reikalų ministerija nurodo, kad Alžyras eksportuoja energetikos išteklius, o importuoja įvairias prekes, kurios 2021 m. buvo nauja importo grupė iš šios šalies.

* **Ekonomikos iššūkiai:** Infliacija 2022 m. liepos mėn. siekė 9,1%.

Šalies ūkis siekia diversifikuotis, mažinant priklausomybę nuo naftos sektoriaus, tačiau jis vis dar išlieka ekonomikos pagrindu.

Alžyras – agrarinė, pramoninė šalis, pramoniniu atžvilgiu – viena stipriausių Afrikoje. BVP/1 gyv. 7700$. Žemės ūkyje dirba >50 % šalies gyventojų. 13 % Alžyro teritorijos užima ganyklos, 3,3 % ariamoji žemė. Žemdirbystė duoda 3/4 žemės ūkio produkcijos. 4/5 ariamosios žemės užima grūdinės kultūros (daugiausia šalies šiaurėje ir šiaurės vakaruose); kviečiai (2000 m.; 0,8 mln. t), rugiai, miežiai (0,4 mln. t), ryžiai, sorgai, ankštiniai augalai. Vynuogininystė (180 tūkst. t), alyvuogių auginimas (130 tūkst. t, 1994 m.), citrusai (270 tūkst. t, 1994 m.), oazėse auginamos datulių (265 tūkst. t, 1994 m) palmės. Pakrantėje auginamos daržovės (600 000 t). Pusdykumių rajonuose surenkama ir perdirbama alfa-alfa žolė (90–100 tūkst. t kasmet), naudojama popieriaus gamybai. Gyvulininkystė: avys (18,2 mln., 2000 m.), ožkos (3,4 mln.), galvijai (1,6 mln.), kupranugariai, arkliai, mulai, asilai. Viduržemio jūroje žvejojamos sardinės, silkės, ančiuviai (viso 99 332 t, 1997 m.).

Pagrindinė pramonės šaka – gavyba. Naftos gavyba (1,4 mln. barelių per dieną; 1999 m.) Hasi Mesaudo, El Agrebo, Hasi Tuilio, Zarazitino, Edželės, Tin Fuė ir kt. telkiniuose; gamtinių dujų gavyba (82 mlrd. m³) Hasi Rmelio, In Amenaso telkiniuose. Be to kasama geležies, cinko, švino rūdos, fosforitai (1,1 mln t, 1999 m.). Elektros energijos gavyba (HE ir ŠE). Vyrauja maisto, metalo apdirbimo, cemento, tekstilės, siuvimo, naftos perdirbimo, chemijos, metalurgijos pramonė.

## Šaltiniai

## Nuoroda
# Tongos ekonomika

**Tongos** ekonomikai būdingas didelis nemonetarinis sektorius ir didelė priklausomybė nuo pinigų pervedimų iš emigravusių šalies gyventojų, dažniausiai iš Australijos, Naujosios Zelandijos ir JAV. Monetarinis sektorius daugiausia priklauso karališkajai šeimai ir didikams. Labiausiai išvystyta ūkio šaka – žemės ūkis.

Vanilė – viena iš pagrindinių Tongoje auginamų kultūrų
**Bendras Vidaus Produktas:**
pagal perkamąją galią – 238 mln. $

**BVP augimas:**
-0,3 %

**BVP vienam gyventojui:**
pagal perkamąją galią – 2200 $

**BVP pagal sektorius:žemės ūkis:*
30 %

*pramonė:*
10 %

*paslaugos:*
60 %

**Gyventojų, gyvenančių žemiau skurdo ribos:**
?%

**Infliacijos rodiklis:**
3,2 %

**Dirbantieji:**
36 665 (1994 m.)

**Dirbantieji pagal ūkio šakas:**
žemės ūkis 65 % (1997 m.)

**Nedarbingumo rodiklis:**
11,8 %

**Biudžetas:pajamos:*
49 mln. $

*išlaidos:*
120 mln. $

**Svarbiausios ūkio šakos:**
turizmas, žvejyba

**Pramoninės produkcijos augimas:**
1,9 %

**Elektros energijos gamyba:**
35 GWh (1998 m.)

**Elektros energijos šalitiniai:šiluminė:*
100 %

*hidro:*
0 %

*atominė:*
0 %

*kita:*
0 % (1998)

**Elektros energijos sunaudojimas:**
33 GWh (1998 m.)

**Elektros energijos eksportas:**
0 kWh (1998 m.)

**Elektros energijos importas:**
0 kWh (1998 m.)

**Žemės ūkio produkcija:**
moliūgai, kokosai, kopra, bananai, vanilė, kakava, kava, imbieras, juodieji pipirai; žuvis

**Eksportas:**
8 mln. $ (1998 m.)

**Eksportinės prekės:**
moliūgai, žuvis, vanilė

**Eksporto partneriai:**
Japonija 53 %, JAV 18 %, Naujoji Zelandija 6 %, Australija 6 % (1997 m.)

**Importas:**
69 mln. $ (1998 m.)

**Importo prekės:**
maisto produktai, automolbiliai, mašinos, įrengimai, degalai, chemikalai

**Importo partneriai:**
Naujoji Zelandija 30 %, Australija 19 %, JAV 11 %, Jungtinė Karalystė 11 %, Japonija 3 % (1997 m.)

**Užsienio skolos:**
62 mln. $ (1998 m.)

**Ekonominė parama:**
38,8 mln. $ (1995 m.)

**Valiuta:**
1 paanga (T$) = 100 seniti

**Fiskaliniai metai:**
liepos 1 d. – birželio 30 d.
# Kapitalas

**Kapitalas** (lot. *capitale* – ištekliai, turtas) – ekonominiai, finansiniai ištekliai, investuojami į prekių ir paslaugų gamybą. Kapitalą sudaro ekonominiai ištekliai, sukurti žmogaus, naudojami gamyboje ir greitai nesunaudojami (skirtingai nuo žaliavų). Apima gamybos priemones (pastatus, įrenginius, transporto priemones ir pan.). Intelektinis kapitalas, kuris per žmogiškuosius išteklius dažniausiai su kitomis gamybos priemonėmis naudojamas pelnui gauti (patentai, licencijos, technologijos ir kt.). Finansiniai ištekliai aprėpia pinigines lėšas, finansinius įdėjinius (investicijas į vertybinius popierius ir kt.).

Žanas Baptistas Sėjus, vienas iš klasikinės mokyklos atstovų, savo gamybos veiksnių teorijoje teigė, kad vertę kuria gamybos procese dalyvaujantys 3 gamybos veiksniai – darbas, kapitalas ir žemė. Jų dėka atsiranda pagrindinės pajamų formos: darbo užmokestis (darbininkų pajamos), pelnas (įmonininkų pajamos), renta (žemės savininkų pajamos). Davidas Rikardas ypač pabrėžė žemės ir kapitalo skirtumus. Pastarąjį apibūdino kaip žmogaus pagamintas gamybos priemones. Žemė, anot jo, pirminis, nesibaigiantis dirvožemio syvų šaltinis. Šiuolaikinėje ekonomikos teorijoje skirtis tarp gamtinių išteklių, žaliavų ir kapitalo išnyko.

## Išnašos
# Propeleris

Lėktuvo propeleris
**Propeleris** (lot. *propello* – „varau, stumiu į priekį“) – mechaninis mentinis varytuvas su ašies atžvilgiu kampu išdėstytomis mentėmis, kuris variklio sukimo momentą paverčia traukos jėga dujose (oro sraigtas) arba skysčiuose (vandens sraigtas).

Pagal tai, kaip montuojamas, propeleris yra vadinamas traukiančiuoju (sumontavus prieš variklį) ar stumiančiuoju (sumontavus už variklio).

Kai kurių propelerių menčių kampas ašies atžvilgiu (propelerio žingsnis) gali būti keičiamas. Pagal tai propeleriai skirstomi į fiksuoto žingsnio ir kintamo žingsnio propelerius. Pastarieji toliau skirstomi pagal tai, kaip žingsnis yra keičiamas – iš operatoriaus (lėktuvo atveju – piloto) kabinos propelerio darbo metu arba iš išorės, neveikiant varikliui ir nesisukant propeleriui.

## Istorija

G. Tisandrier prie savo sukurto dirižablio propelerio
Sraigto principas buvo naudojamas jau senovės Egipte ir Asirijoje, taip pat Kinijoje (nuo maždaug 320 m. e. m.) vandens siurbliams. Pirmasis teorinis jo veikimo principo aprašymas priskiriamas Archimedui.

Propelerio pritaikymo orlaivių varymui idėją 1475 m. iškėlė Leonardas da Vinčis. 1681 m. britų inžinierius Robertas Hukas (*Robert Hooke*) parengė sutumpinto Archimedo sraigto-propelerio projektą. Pirmuoju propleleriu varomu laivu paprastai laikomas 1775 m. JAV inžinieriaus Deivido Bušnelio (*David Bushnell*) ir laikrodininko Izaoko Dulitlio (*Isaac Doolittle*) sukurtas JAV nepriklausomybės kare naudotas povandeninis laivas „Turtle“, kuriame propelerį rankomis suko vienintelis įgulos narys. Propeleriais varomi laivai pradėti masiškai gaminti XIX a. pektajame dešimtmetyje, o pati įrenginio konstrukcija nusistovėjo XIX a. devintojo dešimtmečio pabaigoje.

XIX a. pabaigoje propeleriai buvo pritaikyti už orą lengvesnių orlaivų-dirižablių varymui. Pirmuoju inovatoriumi laikomas 1883 m. oro balione 1,1 kW galios „Siemens“ elektros variklio sukamą proplelerį sumontavęs prancūzų chemikas ir meteorologas Gastonas Tisandje (*Gaston Tissandier*). XX amžiaus I dešimtmetyje lėktuvų varymui propelerį sėkmingai pritaikė broliai Raitai.

XIX a. pabaigoje tobulinant sraigtus buvo sukurtos dujų turbinos, XX a. ketvirtame dešimtmetyje – dujų turbinų (turboreaktyviniai) varikliai.

## Taip pat skaitykite

* Ventiliatorius

## Išnašos